Madara Onužāne-Saliņa
Madara Onužāne-Saliņa (dzimusi Onužāne 1989. gada 6. jūlijā Jaunjelgavā) ir latviešu vieglatlēte, startē augstlēkšanas sacensībās. Izglītību ieguvusi Jaunjelgavas vidusskolā un Latvijas Universitātē, ko 2012. gadā absolvējusi sporta un veselības mācības skolotājas specialitātē. 2014. gadā uzvarēja Latvijas ziemas čempionātā ar rezultātu 1,86 m (personiskais rekords telpās), 2015. gada Universiādē viņa izcīnīja sudraba medaļu ar rezultātu 1,80 m, tajā pašā gadā arī kļuvusi par Latvijas čempioni (1,80 m).